น่ากลัวมาก ไฟไหม้ป่าครั้งใหญ่กว่าแสนไร่ อพยพคนนับหมื่นที่แคลิฟอร์เนีย 
ไฟไหม้ป่าครั้งใหญ่ในรัฐแคลิฟอร์เนีย ทางการระดมกำลังเจ้าหน้าที่ดับเพลิงเกือบหมื่นนายควบคุมเปลวเพลิงที่เผาผลาญป่าอย่างรวดเร็ว กินพื้นที่แล้วกว่า 1.35 แสนไร่ บ้านโดนไฟไหม้กว่า 20 หลัง และมีเจ้าหน้าที่ดับเพลิงสังเวยชีวิตแล้วหนึ่งนาย,เมื่อวันที่ 3 ส.ค.58 สำนักข่าวต่างประเทศรายงานว่า เกิดเหตุการณ์ไฟไหม้ป่าครั้งใหญ่สุดในรัฐแคลิฟอร์เนีย ของสหรัฐฯ โดยพระเพลิงได้เผาผลาญป่า เป็นพื้นที่แล้วนับ 54,000 เอเคอร์ หรือประมาณ 135,000 ไร่ กินพื้นที่ 3 เมือง ได้แก่ เลค,โยโล และโคลูซา ซึ่งอยู่ทางตะวันตกเฉียงหนือของเมืองซาคราเมนโต ขณะที่มีประชาชนกว่า 12,000 คน ซึ่งอาศัยอยู่ในอาคารบ้านเรือนกว่า 5,100 หลัง ต้องอพยพออกจากบ้านเรือนเพื่อความปลอดภัย หรืออยู่ในความเตรียมพร้อมรอรับฟังคำแนะนำจากเจ้าหน้าที่ทางการว่าจะต้องอพยพออกจากบ้านหรือไม่,ซีเอ็นเอ็น แจ้งว่า หน่วยดับเพลิง ร็อกกี้ ไฟร์ สามารถควบคุมเพลิงได้เพียง 5% เท่านั้นจนถึงวันอาทิตย์ที่ 2 ส.ค. ตามเวลาท้องถิ่น โดยนายเดเนียล เบอร์แลนต์ โฆษกของกองคุ้มครองป่าไม้และไฟป่าในรัฐแคลิฟอร์เนีย หรือ Cal Fire (แคล ไฟร์) กล่าวว่า ไฟป่าได้ลุกลามรวดเร็วมาก เนื่องจาก สภาพแวดล้อมและสภาพอากาศที่แห้งแล้งเป็นปัจจัยเอื้ออำนวยให้ไฟลุกลามอย่างรวดเร็ว อีกทั้งการเกิดฟ้าผ่ายังเป็นสาเหตุที่ทำให้เกิดไฟไหม้ป่าในหลายพื้นที่ เพราะช่วงเวลาแค่ 3 วัน ได้เกิดฟ้าผ่าหลายพันครั้ง,ข่าวแจ้งว่า ทางการสหรัฐฯได้ระดมกำลังเจ้าหน้าที่ดับเพลิงนับ 9,000 นาย จากทั่วประเทศ รวมทั้งรถดับเพลิง เครื่องบินและเฮลิคอปเตอร์จำนวนมากสำหรับบรรทุกน้ำราดรดดับไฟที่เผาไหม้ป่าอย่างรวดเร็ว ขณะที่นายเจอร์รี บราวน์ ผู้ว่าการรัฐแคลิฟอร์เนียได้ประกาศสถานการณ์ฉุกเฉินในรัฐแคลิฟอร์เนีย ตั้งแต่เมื่อวันศุกร์ที่ 31 ก.ค. ที่ผ่านมา เพื่อจะได้สามารถขอกำลังทหารจากกองกำลังเนชั่นแนล การ์ด มาสนับสนุนในการดับไฟป่า,ด้านสถานีโทรทัศน์ซีบีเอส ในสหรัฐฯ รายงานว่า พระเพลิงนอกจากเผาป่ากว่า 1.3 แสนไร่แล้ว ยังเผาบ้านเรือนไปแล้ว 24 หลัง และสิ่งปลูกสร้างด้านนอก 26 หลัง รวมถึงทางการต้องปิดถนนหลายสายนอกจากนั้นยังทำให้เจ้าหน้าที่ดับเพลิงนายหนึ่งเสียชีวิตแล้ว 
ไฟไหม้ป่าครั้งใหญ่ในรัฐแคลิฟอร์เนีย ทางการระดมกำลังเจ้าหน้าที่ดับเพลิงเกือบหมื่นนายควบคุมเปลวเพลิงที่เผาผลาญป่าอย่างรวดเร็ว กินพื้นที่แล้วกว่า 1.35 แสนไร่ และมีเจ้าหน้าที่ดับเพลิงสังเวยชีวิตแล้วหนึ่งนาย 
ไฟไหม้ป่ารัฐแคลิฟอร์เนีย,สหรัฐฯ,ไฟไหม้ป่า,รัฐแคลิฟอร์เนีย,พนักงานดับเพลิง,ไฟไหม้,เผาผลาญป่า,ข่าว,ไทยรัฐออนไลน์,ข่าวต่างประเทศ